Anders Lyngstad

Anders Lyngstad (født 18. september 1930 i Inderøy, død november 2015) var sivilagronom, høgskolelektor, gårdbruker på gården Lyngstad nordre på Kjerknesvågen og ordfører i Inderøy 1976–1983. Han representerte Senterpartiet.

I tilbakeblikk på sin egen ordførergjerning mente han at etableringen av Inderøy videregående skole, vannforsyning fra Røflovatnet, avslutning av reguleringsplanen for Venna Vest og idrettsplass på Røra var blant de viktigste sakene i hans tid. I hans tid var ordførervervet en 50 % stilling, og han arbeidet som fylkesagronom ved siden av.R. Sundal. «Fra en ordførers dagbok.» Inderøyningen, 2.12.2011 Spesialbilaget Mosvik + Inderøy = Sant. Intervju med Anders Lyngstad.

Han gikk på Mære landbruksskole i 1951–52 og ble deretter utdannet sivilagronom fra NLH 1958–61 og arbeidet som fylkesagronom, senere som lektor ved Mære 1986–90 og fra 1990 som høgskolelektor ved Nord-Trøndelag distriktshøgskole. Han drev gården Lyngstad nordre fra 1962 til 2000.Olav Andreas Moen. «Minneord over Anders Lyngstad». Inderøyningen 20.11.2015. Også i Trønder-Avisa 20.11.2015Ida Stuberg. «Anders Lyngstad til minne». Inderøyningen 20.11.2015. Også i Trønder-Avisa 20.11.2015

 Referanser 

Kategori:Ordførere i Inderøy
Kategori:Sp-ordførere i Nord-Trøndelag
Kategori:Norske agronomer